b'\n_START_ARTICLE_\nMarko Bulc\n_START_SECTION_\n\xc5\xbdivljenjepis\n_START_PARAGRAPH_\n\xc5\xa0e pred svojimi \xc5\xa1tudijskimi leti je imel Bulc pestro kariero vojaka in politika. Leta 1941 je vstopil v NOB. Bil je borec Gub\xc4\x8deve brigade, komandant bataljona Vojske dr\xc5\xbeavne varnosti (VDV) in na\xc4\x8delnik \xc5\xa1taba 1. brigade VDV. V JLA je bil zaposlen do leta 1953/54, ko je vpisal \xc5\xa1tudij kemije na Univerzi v Ljubljani in leta 1959 diplomiral. Po \xc5\xa1tudiju je deloval kot gospodarstvenik in politi\xc4\x8dni funkcionar, sekretar ob\xc4\x8dinskega komiteja ZK Ljubljana-center, novome\xc5\xa1kega okraja, bil je tudi predsednik stalne konference mest Jugoslavije (1962-66), od 1965 sekretar Univerzitetnega komiteja ZKS v Ljubljani in \xc4\x8dlan izvr\xc5\xa1nega komiteja oz. predsedstva CK ZKS. Kot \xc4\x8dlan Zveznega izv\xc5\xa1nega sveta (1967-71) in nato Predsedstva SFRJ (1971-74) je sooblikoval jugoslovanski dru\xc5\xbebenoekonomski (zlasti denarni, ban\xc4\x8dni in devzni) sistem v skladu z ustavnimi spremembami. 8 let ali 2 mandata (1974-82) je bil vodja slovenske delegacije v Zboru republik in pokrajin zvezne skup\xc5\xa1\xc4\x8dine ter obenem tudi \xc4\x8dlan CK ZKJ. Od leta 1982 do 1989 je bil predsednik Gospodarske zbornice Slovenije. Aprila 1989 je nepri\xc4\x8dakovano izgubil prve "svobodne" in neposredne volitve za predstavnika Slovenije v predsedstvu SFRJ proti tedaj skoraj neznanemu Janezu Drnov\xc5\xa1ku. Med letoma 1972 in 1978 je bil predsednik Lovske zveze Jugoslavije, od 1983 tudi mednarodnga sveta za lov in ohranitev divjadi. Bil je nosilec partizanske spomenice 1941, \xc4\x8dastni ob\xc4\x8dan ob\xc4\x8din Trebnje in Mirna itd._NEWLINE_Leta 2004 je soustanovil politi\xc4\x8dno dru\xc5\xa1tvo Forum 21.'